Dansk Wikipedia har besluttet (se og ) at blokere for anonyme redigeringer fra IP-adresser, der er tilknyttet danske grundskoler (herunder også Sektornet). Det er en voldsom beslutning, og vi vil derfor redegøre for, hvorfor vi har set os nødsaget til at træffe et så drastisk skridt.
## Baggrund.
Wikipedia er med tiden blevet til en ofte brugt ressource i forbindelse med undervisning i uddannelsesinstitutionerne. Det er vi naturligvis glade for. Uheldigvis er der en lille brøkdel af eleverne blandt især grundskolerne, som ikke helt kan administrere muligheden for at redigere indholdet. Det medfører en del vandalisme i de enkelte artikler, som indimellem lader til at udarte sig til decideret chikane rettet mod navngivne klassekammerater eller lærere.
Da vi ønsker at fremstå som et seriøst opslagsværk, medfører denne adfærd et ret stort pres på de frivillige, som skal rydde op efter ugerningerne. De fleste af disse personer, har i skoletiden kun begrænset mulighed for at hjælpe til med dette arbejde. Dermed pålægges de en urimelig byrde. Vi har derfor besluttet at lukke for anonyme brugeres mulighed for at redigere Wikipedia fra adresser tilhørende grundskoler og Sektornet i øvrigt.
## Fremgangsmåde.
En artikel har været udsat for hærværk (eksempler: og ). Denne IP-adresse kan efterfølgende blive slået op i en "telefonbog" ( og ), som viser at den ene adresse med sikkerhed tilhører en grundskole hvorefter den blokeres. Sædvanligvis blokeres IP-adresserne først, når der har vist sig problemer med det pågældende sted.
Hvis man ønsker at bidrage konstruktivt til projektet, kan dette sagtens lade sig gøre. Dette kræver dog at der oprettes en brugerkonto, det kan gøres . I mange tilfælde er denne mulighed dog også deaktiveret på grund af misbrug, så man kan kontakte .
Du har forsøgt at redigere Wikipedia fra blokeret adresse uden at være logget ind med dit brugernavn.
Sektornet er det netværk, som mange uddannelsesinstitutioner i Danmark har internetopkobling fra.
I mange tilfælde blokerer vi adresseblokke, der ikke er tilknyttet Sektornet, men derimod er markeret som en anden uddannelsesinstitution.
Kig i blokeringsloggen og sammenlign evt. med et opslag hos Ripe (som dog ikke nødvendigvis er fyldestgørende, hvis nogle adressesegmenter er registreret under et andet nummer).
